lflage/wiki-talks huggingface dataset:
Diskussion:Tension and trauma releasing exercises TRE

message: Jeg har fjernet de skabeloner, der var på artiklen henholdsvis  og . Den første har jeg fjernet, fordi artiklen faktisk var ganske nydelig af en begynder, også den første version. Der var ingen grund til at skræmme en ny bruger med skabelonen (jf. Brugerdiskussion:KnudW#Nybegynder - hvordan gør man når man er blevet kritiseret), med mindre man samtidig på pædagogisk vis forklarede grunden hertil.
Den anden skabelon er fjernet, fordi artiklen grundlæggende er fint kildebelagt samt oplagt oversat efter den tilsvarende tyske artikel (det kan bemærkes, at artiklen der er flere år gammel). Der er derfor ingen grund til at tro, at hovedskribenten på den danske artikel skulle bevidst reklamere med den oversatte tekst. Det er ikke det samme som at sige, at artiklen er perfekt, men det er for mig godt nok til, at skabelonen kan fjernes.
Jeg har brugt 10-15 minutter på at rette lidt til med formattering og sprog - det var måske en ide for andre i kommende tilfælde. Mvh. Arne (Amjaabc) (diskussion) 28. nov 2017, 18:23 (CET)
thread_title:  Skabeloner
Diskussion:Fyrstendømmet Sperlinga

message: Mon ikke det var en ide at anvende nogle af de talrige boghenvisninger til i stedet at skrive noget mere tekst om fyrstendømmet? Der er et grotesk misforhold mellem indhold og bibliografi i omfang. --Arne (Amjaabc) (diskussion) 29. nov 2017, 13:45 (CET)
thread_title:  Overvældende bibliografi
Diskussion:Litra MY

message: Der er en fejl i farvebenævnelsen for taget på den rød/sorte version. Taget er ved denne bemaling sort, og ikke grå, som Wikipedia-artiklen nævner. Jeg kontaktede Dansk Jernbanemuseum for at få dette bekræftet, og billeder viser ligeledes en sort bemaling. Hvor kommer idéen om de grå tagbemalinger fra? 
replies: text: Det stammer fra hæftet ... de ligner jo hinanden af Torben Andersen. Lokomotivets Forlag, 1988. På s. 39 står der om designbemalingen fra 1972: "Bogier, undervogn og tag fik en mørkegrå farve, der dog hurtigt kom til at se ud som snavset sort." Jeg kan dog ikke udelukke, at der er fejl i hæftet, eller der er sket ændringer efterfølgende. Så hvis der er tilgængelige kilder, der angiver noget andet, hører jeg gerne. Det skal dog bemærkes, at MY 1135 på billedet blev malet rød/sort igen efter en periode som blåt tjenestelokomotiv i 2014. Så det er ikke bemalingen fra tiden i drift der ses. Der er til gengæld flere billeder af lokomotivet fra dengang på Jernbanen.dk, hvor tagfarven synes at variere. --Dannebrog Spy (diskussion) 18. feb 2021, 21:36 (CET)
thread_title:  Farve på tag
Diskussion:Hundested-Rørvig Færgefart

message: Citat: "Færgeforbindelsen Hundested-Rørvig er en af de mindste færgeoverfarter i Danmark.". Hvordan mindste? Kortest rute, færrest afgange, færrest passagerer, mindste færger? Kilder? Ping Bruger:ManiacTor. --Madglad (diskussion) 2. dec 2017, 12:43 (CET)
thread_title:  Mindste
Diskussion:Halve storakse og halve lilleakse

message: Jeg undrer mig over at emnet ikke er et afsnit i Ellipse (geometri). Emnet har ingen selvstændig relevans, det relaterer sig udelukkende til ellipser. Ping artikelopretter. --Madglad (diskussion) 2. dec 2017, 21:38 (CET)
replies: text: Den Halve Storakse er et meget centralt begreb i forbindelse med bane-beregninger i astronomi. Derfor mener jeg at emnet er notabelt, selvom det, som du påpeger er en del af alm. ellipse geometri. Artiklen findes desuden på adskillige andre sprog. Titlen kan dog godt ændres til kun at være: Halve storakse mvh. --Hofkas (diskussion) 3. dec 2017, 01:03 (CET)
Kig evt. på dette flytteforslags modargumenter: :en:Talk:Semi-major_and_semi-minor_axes#Requested_move_4_January_2016. Artiklen mangler derfor hyperbel-information. Jeg har isat en hyperbel illustration. --Glenn (diskussion) 3. dec 2017, 10:23 (CET)
thread_title:  Sammenskrivning
Diskussion:Vejers Strand

message: Jeg kan ikke se hvorfor dette afsnit er forældet. Villy Fink Isaksen (diskussion) 3. dec 2017, 09:17 (CET)
replies: text: Det kan jeg heller ikke. Skabelonen er malplaceret,- i sin konsekvens skulle alle historiske oplysninger markeres som forældet, hvilket er absurd. - Nico (diskussion) 3. dec 2017, 09:43 (CET)
thread_title:  Flylandinger på stranden
Diskussion:Krog

message: Der er ingen tvivl om at der er mange typer kroge, der skal omtales i separate artikler, men der er dog stadig en grundbetydning, som ikke er flertydig - som ODS skriver: "genstand, der er krum, ell. hvis ene ende er krummet, bøjet". --Palnatoke (diskussion) 3. dec 2017, 16:45 (CET)
thread_title:  Ikke flertydig
Diskussion:Johannes L. Jensen

message: Så vidt jeg kan se, omtales han de fleste steder som "Johannes Lundsfryd Jensen" eller ligefrem bare "Johannes Lundsfryd". Så jeg vil foreslå, at artiklen flyttes til Johannes Lundsfryd Jensen i stedet. Vh. SorenRK (diskussion) 3. dec 2017, 17:31 (CET)
thread_title:  L. eller Lundsfryd
Diskussion:Dogfight

message: Jeg har valgt 'Dogfight' istedet for luftkamp fordi
1) Flyvningens sprog er engelsk
2) Det kaldes alligevel en dogfight ligegyldigt hvad nogen kalder det på dansk
Jeg vil _foreslå_ at 'dogfight' får lov til at stå som hovedsiden, og at der evt. oprettes en henvisning fra 'Luftkamp' (som ikke helt dækker). Der mangler kategorier: jeg ved ikke rigtigt hvor den her artikel passer ind henne... The_Pirate (diskussion) 4. dec 2017, 08:31 (CET)
thread_title:  Er denne side kontroversiel?
Diskussion:Canadas længste floder

message: De forskellige mål er mange steder både angivet med danske og engelske enheder. Jeg går ud fra at det bare skyldes at siden er oversat fra engelsk, ikke at man ønsker begge med. Derfor vil jeg fjerne de engelske enheder, hvis der ikke kommer indvendinger her. Jeg synes også at tabellen bliver lettere at læse, hvis man nøjes med de danske.--Weblars (diskussion) 6. dec 2017, 17:40 (CET)
thread_title: Fjerne mil og fod
Diskussion:Möbiusbånd

message: Ovenstående forklaring er utrolig mangelfuld og rodet. Der mangler illustrationer af snittet, man skal lægge, og af den flade man vil få. Derudover er formuleringen og grammatikken elendig; parenteser hører hjemme i matematik, ikke i dansk.
"[...] eksakt 2/3 fra kanten" - to tredjedele af hvad, hvilken kant, og startende fra hvor? Jeg håber, en person med mere viden om emnet end mig vil erstatte denne konstruktive kritik med førnævnte illustrationer og en bedre forklaring - én vi alle kan forstå.
thread_title:  Mangelfuld forklaring
Diskussion:Friland a/s

message: Denne side bør flyttes til siden Danish Crown. Siden er ikke fyldestgørende nok til at have sin egen side.--Bornsommer (diskussion) 7. dec 2017, 20:57 (CET)
replies: text: Flyt siden til Friland, da "a/s" eller "A/S" ikke er en del af navnet jf. hjemmesiden.--Bornsommer (diskussion) 7. dec 2017, 21:59 (CET)
thread_title:  Flyt siden til [[Danish Crown]] 

message: Da Friland og Friland a/s er ikke det samme.
Jf. www.friland.org og www.friland.dk
thread_title:  Bør ikke flyttes
Diskussion:DISC-analyse

message: Der er tilsyneladende en manglende overensstemmelse mellem det engelske DISC og det danske DISK. Begreberne bag bogstaverne er indholdsmæssigt forskellige. Det synes jeg artiklen mangler at belyse.
DISC: Dominance, Inducement, Submission, and Compliance.
Altså på dansk: dominans, tilskyndelse, underdanighed og eftergivenhed/indvilligelse.
Sammenlign med 
DISK: dominanssøgende, influerende, stabilitetssøgende, kompetencesøgende.
De to første stemmer overens, men ikke rigtig de to sidste. Denne uoverenstemmelse mener jeg artiklen bør belyse, da den umiddelbart er forvirrende. --Jhertel (diskussion) 8. dec 2017, 19:01 (CET)
thread_title:  Manglende overensstemmelse mellem DISC og DISK
Diskussion:Ingermanland (1842)

message: "Iezekiil" er som på norsk; i den russiske artikel står der "Иезекиль", men i den engelske artikel om 74-kanoners linjeskibe omtales "Ezekiel-class ship of the line (25 ships)". Mon ikke det vil være under det navn, en eventuel nysgerrig læser vil kunne finde mere? --Palnatoke (diskussion) 10. dec 2017, 07:22 (CET)
replies: text: Og dog - på :en:List of ships of the line of Russia er der et afsnit med "Iezekiil‘-class (25 units)". Oh well. --Palnatoke (diskussion) 10. dec 2017, 07:28 (CET)
replies: text: :Jeg er åben overfor andre titler. Jeg tog bare udgangspunkt i den norske, og regnede med at de havde styr på det :). Mvh. Toxophilus (diskussion) 10. dec 2017, 09:45 (CET)
thread_title:  Skibsklasse
Diskussion:Mens vi lever

message: Du har fjernet "et så lavt beløb at Det Danske Filminstitut afslog at støtte filmen med begundelsen at budgettet var urealistisk lavt". Den påstand figurerer i Henrik Queitsch artikel hvor der står: "...i sin tid forsøgte at sælge filmen til det Danske Filminstitut, fik de afslag med den begrundelse, at det var urealistisk at lave en spillefilm med de budgetterede to millioner kroner". Kan vi finde en kilde på din information? Hvis du er korrekt, hvorfor skrive Queitsch som han gør? — Fnielsen (diskussion) 10. dec 2017, 19:20 (CET)
replies: text: Spørgsmålet relaterer sig til denne redigering. — Fnielsen (diskussion) 10. dec 2017, 19:22 (CET)
thread_title:  Filmstøtte
Diskussion:Debetkort

message: Hvad betyder sætningen "For en konto med indrømmet overtrækskredit op til udnyttelsen af dette maksimale beløb."? Der synes at mangle nogle led. Vh. SorenRK (diskussion) 11. dec 2017, 16:21 (CET)
Det meste af artiklen var meget besynderligt formuleret. Derfor har jeg omskrevet den. Se gerne mine beskrivelser, til redigeringerne.
thread_title:  Betydning?
Diskussion:Hjernerystelsesforeningen

message: Der lader til at være uenighed mlm Tøndemageren og Bruger:‎80.62.116.114. Kunne man få en diskussion om det her? Mvh KnudW (diskussion) 13. dec 2017, 12:13 (CET)
replies: text: og IP-bruger: Relevant information fjernes, formand ændres til "formænd", foruden at foreningen selv betegner formanden som "landsformand". Derudover har jeg tilføjet den eksakte adresse. Dermed er det eneste tilbagevarende fra IP-brugeren der til nøds kan bruges , som efter min mening er irrelevant. mvh Tøndemageren (diskussion) 13. dec 2017, 12:45 (CET)
thread_title: De seneste redigeringer
Diskussion:Arnoldus de Fine

message: Der er allerede en artikel under Arnold de Fine (kapelmester), der vist handler om den samme. Vh. SorenRK (diskussion) 13. dec 2017, 14:05 (CET)
replies: text: Artiklen handler nu om sønnen. Rmir2 (diskussion) 13. dec 2017, 14:33 (CET)
thread_title:  Dublet
Diskussion:Katafalk

message: En google-søgning på katafalk  viser, at katafalken også har en “moderne” og praktisk brug som hjælpemiddel ved nutidens begravelser. Brams (diskussion) 15. dec 2017, 17:12 (CET)
replies: text: Prøv om du kan finde et egnet billede på Commons og sæt lidt tekst på. Jeg fik idéen til et lille opslag fra en radioudsendelse hvor en af deltagerne havde meldt afbud fordi hun skulle tage imod en 'katafalkseng' − så vidt jeg kunne høre. Nu har Google vel udtrykket om lidt. -- Mvh PHansen (diskussion) 15. dec 2017, 17:32 (CET)
Det er gjort, jeg fik gravet et billede frem. m.v.h. Brams (diskussion) 15. dec 2017, 20:36 (CET)
thread_title: Moderne udgave
Diskussion:Practio

message: Jeg studser lidt over de seneste oprettelser. Et firma fra 2015 og en erhvervsmand (artiklerne hænger sammen). Er det "promotion" eller relevant? Ditlev Petersen (diskussion) 15. dec 2017, 23:51 (CET)
replies: text: Nej det er den ikke, den opfylder ikke de gængse kriterier, og der er ikke noget ved virksomheden der på anden vis gør den til noget særtilfælde. En ren hurtigslet. -- Mvh. Vrenak (diskussion) 16. dec 2017, 00:03 (CET)
thread_title: Er denne her notabel?
Diskussion:Sjællandsgade (København)

message: hvis bruger Bruger:Pugilist absolut mener, at der skal angives kilde her, så bedes den flyttet fra kirke til bad - og i såfald ville både kirke og skole mangle kilder   --Wildone.dk (diskussion) 18. dec 2017, 16:23 (CET)
thread_title:  kilde
Diskussion:Formentera

message: Jeg er uforstående over for, at ordet attraktioner skulle udskiftes med seværdigheder - der er stor forskel på disse begreber, øen har nemlig nærmest ingen seværdigheder bortset fra 4 tårne fra gammel tid samt et par fyr hvoraf det ene står på øens nærmest højeste punkt mod øst - ca 200 meter over havet og iøvrigt det sted hvor hippierne dansede i 60 erne og halvfjerdserne til fullmoon parties 
Jeg vil gerne bede om, at ordet seværdigheder føres tilbage til attraktioner 
En seværdighed er noget man betragter, mens en attraktion er noget man drages af og nyder  --Wildone.dk (diskussion) 19. dec 2017, 15:12 (CET)
thread_title:  attraktioner 

message: Bruger:KnudW jeg forstår på ingen måde, at du opfatter artiklen som ikke encyklopædisk - husk at holde dig inden for de 5 søjler, eksempelvis Wikipedia er frit indhold og Wikipedia har ingen faste regler. Encyklopædi betragtes normalt som en sammenfatning af al menneskelige viden. 
replies: text: Hej Wildone.dk Husk at tage nogen af de andre søjler i betragtning:

text: #Wikipedia er en encyklopædi. Dvs. Det er ikke stedet for artikler, der indeholder egne oplevelser, egne meninger og anekdoter. Wikipedia:Kildeangivelser er en norm og p.t. lider artiklen under at den ikke hare en eneste kilde.

text: #Wikipedia har et neutralt synspunkt. Indholdet skal beskrives præcist, uden forherligelse eller nedgørelse.

text: #Wikipedia har en adfærdsnorm. Wikipedias format og udseende er resultatet af snart 1½ årtis diskussion. Det er det format som brugerne er blevet  enig om virker bedst. Er der plads til forbedring? Ja. Er der ting, der der kan gøres på en anden måde? Sikkert. Men fælles for den slags situationer er at man tager en diskussion om det og bliver enige om hvordan tingene skal se ud.

text: Det betyder ofte at der er nogen, der ikke får ret eller på anden måde må gå på kompromis. Men sådan er det nu engang, når det drejer sig om så stort et projekt med så mange bidragsydere.

text: P.t. er problemet med artiklen dens form, som ganske vidt er ganske underholdende, men ikke egner sig i en Wikipedia-artikel.

text: Vendinger som "giver anledning til sjove episoder hvor folk spurter efter deres parasol, ofte i bar røv" og "Hvis eksklusivt kunne gradbøjes, kunne det eksempelvis lyde: eksklusivt, mere eksklusivt, Formentera og helt klart ufatteligt langt fra et SU budget - man kan muligvis udtrykke det som eksklusivt på den luxus hippie agtige måde." egner sig måske på din hjememside eller i en blog, men ikke i en artikel, som må forventes at tage en mere seriøst indgangsvinkel til emnet.  Mvh KnudW (diskussion) 26. dec 2017, 13:18 (CET)
thread_title:  ikke encyklopædisk
Diskussion:U/NORD

message: Artiklen er blevet opdateret og sammenskrevet med materiale fra Erhvervsakademiet København Nord og Lyngby Gymnasium. --Kjeldjoh (diskussion) 20. dec 2017, 13:38 (CET)
replies: text: Jeg savner en forklaring på det besynderlige navn. --Palnatoke (diskussion) 20. dec 2017, 16:13 (CET)
replies: text: : I 2016 skiftede skolen navn fra København Nord S/I til Knord S/I, så jeg antager at det blot er en sammentrækning. --Kjeldjoh (diskussion) 21. dec 2017, 08:06 (CET)

text: Lyder sandsynligt. Hvis vi blot nævner de tidligere navne, som du har gjort i historieafsnittet, kan læseren nok selv regne det ud (og så slipper vi for at spekulere over eller skulle finde kilder til etymologien). --Palnatoke (diskussion) 21. dec 2017, 08:26 (CET)
replies: text: :Jeg tror navnet udtales som: [ˈkɔˀnoˀɐ̯], men er ikke sikker.--Kjeldjoh (diskussion) 21. dec 2017, 08:53 (CET)
replies: text: ::Det er ikke Wikipedias rolle at tro og/eller at drive . Hvis vi intet ved, skal der ikke skrives noget. --Madglad (diskussion) 21. dec 2017, 09:23 (CET)
replies: text: :::Det er derfor jeg skriver det har på diskussionssiden, og ikke i artiklen. Så kan Bruger:Knord-kommunikation måske bekræfte mine antagelser. --Kjeldjoh (diskussion) 21. dec 2017, 09:30 (CET)
thread_title:  Sammenskrevet
Diskussion:Carsten Lund

message: Haslund-referencen siger, at Lund boede i Ølstykke ved sin død, men en anonym bruger har ændret det til Vesterbro med en kommentar om, at han havde boet der siden 2014. Desværre angav brugeren ingen kilde, så jeg har slettet dødssted indtil videre. --Arne (Amjaabc) (diskussion) 16. jan 2018, 11:47 (CET)
thread_title:  Bopæl ved død
Skabelondiskussion:IPA

message: Skabelonen blev ændret denne dato, vist nok af hensyn til IJ (digraf). Der var nu indbygget klammer ([ og ]) omkring lydskriften. Tidligere skulle man selv tilføje klammer, hvis det var det man ønskede. En anden mulighed var skråstreger eller ingenting. På grund af ændringen findes der nu fejlagtigt dobbelte klammer (fx Svensk (sprog)), klammer indesluttet af skråstreger (fx Yeardley Smith) eller blot klammer, hvor man ingen ønskede (fx Det internationale fonetiske alfabet). Skabelonen bruges i øjeblikket i 285 artikler og i 17 skabeloner, hvoraf nogle er blevet tilrettet den nye skabelon (fx Strandskade#Færøerne og skabelon:IPA-fr). Det var måske en meget god ide med det hævede spørgsmålstegn som linkede til Det internationale fonetiske alfabet, men jeg vil tro det er nødvendigt at fjerne klammerne igen fra skabelonen, for at hovedparten af siderne bliver gode igen. Man kan evt oprette en ny skabelon med indbyggede klammer (og spørgsmålstegn), der kan bruges i IJ (digraf) og andre steder. Efter genoprettelsen af skabelonen er man nok nødt til manuelt at gennemgå alle ca. 300 sider, for at tjekke om det ser rigtigt ud.--Weblars (diskussion) 21. dec 2017, 18:52 (CET)
replies: text: Nu er skabelon:IPA2 oprettet som en kopi, hvorefter skabelonen er ændret så den nu er som den var før 19. nov. 2016. Der findes nogle få artikler oprettet siden 19. nov. 2016 (fx Maajid Nawaz), der nu mangler klammer ([ og ]) omkring lydskriften. Her kan man enten vælge at skifte til skabelon:IPA2 eller manuelt indsætte klammer i artiklens wikikode. Sider uden klammer omkring lydskriften findes i denne søgning (i øjeblikket med 116 sider), men de fleste har vist altid manglet dem, og i nogle af dem er det bevidst (fx: Tysk (sprog), Indoeuropæiske sprog og Det internationale fonetiske alfabet). Resten bør nok forsynes med klammer, så det er i det mindste godt at de sider er kommet frem i lyset.--Weblars (diskussion) 28. dec 2017, 18:08 (CET)
thread_title: Ændring 19. nov 2016
Diskussion:Kandidat nauk

message: Artiklen hævder, at denne titel fortsat er i brug i Tjekkoslovakiet. Dette land eksisterer imidlertid ikke mere, så betyder det, at titlen både findes i Tjekkiet og Slovakiet, eller? - Sarrus (d • b)  d. 24. dec 2017, 15:18 (CET)
replies: text: Det ved jeg faktisk ikke, men tror det. Vil kigge på en wiki efter nytår om titlen stadig bruges i de to lande. mvh Per (PerV) (diskussion) 24. dec 2017, 15:27 (CET)
replies: text: :Ok  - det haster ikke mere end det jager :-). - Sarrus (d • b)  d. 24. dec 2017, 15:33 (CET)
replies: text: ::Den engelske artikel om emnet fortæller at titlen ikke længere tildeles. Om folk så stadig bruger den eller ej, er en anden sag. --Palnatoke (diskussion) 24. dec 2017, 16:30 (CET)
thread_title:   Tjekkoslovakiet?
Diskussion:Danske Naturister

message: Bruger:Madglad jeg forstår på ingen måde, at du tilbagefører dette. "Se også" bruges på utallige wiki sider. det gør det komfortabelt, nemt og overskueligt at finde relateret indhold - i modsætning til et søgefelt. Husk også at holde dig inden for de 5 søjler, eks. wikipedia er frit indhold og Wikipedia har ingen faste regler.
replies: text: At "Se også" forekomme i andre artikler er ikke et argument for endnu flere afsnit. De berørte emner kan fint flettes ind i brødteksten i det omfang de ikke er det. --Madglad (diskussion) 26. dec 2017, 12:37 (CET)
thread_title:  se også
Diskussion:Historiequizzen

message: Der optræder både et afsnit om Frederiksstaden i sæson 5 og 6. Datoen i sæson 6 ser underlig ud til at være en fejl. Er afsnittet mon også det?
replies: text: Muligvis. Toxophilus (diskussion) 28. dec 2017, 18:36 (CET)
thread_title:  Frederiksstaden
Skabelondiskussion:Number table sorting

message: Man skal passe på med "engelske" decimaltal, fx giver {{nts | 15.35}} resultatet . Her er en søgning, der viser sider med dette problem (ingen i øjeblikket): søgning. --Weblars (diskussion) 27. dec 2017, 19:40 (CET)
thread_title:  Decimaltal
Diskussion:Cannabis

message: Jeg ved ikke om alle betydningerne er lige, eller om Cannabis (rusmiddel) skal omdøbes til Cannabis og denne side så skal omdøbes til Cannabis (flertydig)? Jeg ved ikke, men hvad vil I andre mene? Christian Giersing [ disk // bidrag // e-mail ] 27. dec 2017, 21:52 (CET)
replies: text: Jeg synes cannabis (rusmiddel) er hovedbetydning, men hvis man begynder at skrive cannabis i søgefeltet kommer denne side op som den første, og desuden er der ikke mange sider med flertydige links, der skal rettes. Derfor kunne man godt beholde det som det er nu.--Weblars (diskussion) 28. dec 2017, 08:44 (CET)
thread_title:  Hovedbetydning?
Skabelondiskussion:Indikatorværdi-tabel

message: Jeg foreslår at overskriften ændres til "Indikatorværdier" - således at (Centraleuropa) fjernes.
Begrundelse: Hvis ikke man ved, hvad indikatorværdierne står for, er (Centraleuropa) ligegyldig. Hvis man kender dem, er (Centraleuropa) ligegyldig. Hvis man følger linket, får man forklaringen.
Hvis ikke Centraleuropa slettes, bør det ændres til "Mellemeuropa", eller den modsatte rettelse laves i den artikel der linkes til.
Sidst men ikke mindst: Man kunne overveje at gøre det nemmere at huske forkortelserne af de enkelte værdier ved at annotere dem i koden - fx med  omkring.
Jeg gør et forsøg ... så må vi se om jeg får ørerne i maskinen, her ved mit første template-redigering. NisJørgensen (diskussion) 28. dec 2017, 22:19 (CET)
replies: text: Nå, den er allerede fint annoteret, jeg synes ellers at jeg havde checket ... NisJørgensen (diskussion) 28. dec 2017, 22:21 (CET)
replies: text: :Det var et godt argument for at fjerne "(Centraleuropa)". Der er i øvrigt hjælp til at redigere skabeloner i den engelske udgave af Hjælp:Skabeloner.--Weblars (diskussion) 29. dec 2017, 13:19 (CET)
thread_title: Fjerne "(Centraleuropa)" fra tabeloverskriften
Diskussion:Jannela Blonbou

message: Please note that her name is Jannela Blonbou Jmax (diskussion) 29. dec 2017, 15:56 (CET)
replies: text: I have moved it now. - Sarrus (d • b)  d. 29. dec 2017, 16:13 (CET)
thread_title:  Correct name
Diskussion:Mediesundhed for Børn & Unge

message: sidens / artiklens navn foreslås ændret til Porno og samfund - http://pornoogsamfund.dk/
replies: text: Det er nu gjort. Vh. SorenRK (diskussion) 30. dec 2017, 19:52 (CET)
thread_title:  navneændring
Diskussion:Kender du Decembervej?

message: 1967 udgaven var også med Ingrid og Lillebror, men 71'eren var ikke en egentlig genudsendelse; historien på taget var bare en vignet mellem andre klip. 
1967 episoderne hos DR
https://www.dr.dk/bonanza/serie/377/kender-du-decembervej
Episode fra 1971
https://www.youtube.com/watch?v=jHLSXksrQEc
109.56.231.229 30. dec 2017, 20:12 (CET)
thread_title:  Genudsendt?
Diskussion:Hans Alfredson

message: Hvorfor fungerer wikilink ikke mht Lunds Universitet?--Bornsommer (diskussion) 2. jan 2018, 01:32 (CET)
replies: text: Det gælder selvfølgelig i artiklen til denne diskussionsside.--Bornsommer (diskussion) 2. jan 2018, 01:33 (CET)
replies: text: :Det skyldes linjeskift i koden mellem Lund og Universitet som man kan se her. -- Mvh PHansen (diskussion) 2. jan 2018, 07:23 (CET)
replies: text: ::Nu har jeg ordnet det. - Sarrus (d • b)  d. 2. jan 2018, 08:54 (CET)
thread_title:  Wikilink om [[Lunds Universitet]]